IZVEDBENA UREDBA KOMISIJE (EU) 2019/1323

z dne 2. avgusta 2019

o izrednih ukrepih za podporo trgu v sektorju jajc in perutninskega mesa v Italiji

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 220(1)(a) Uredbe,

ob upoštevanju naslednjega:

(1) Italija je med 1. oktobrom 2017 in 30. junijem 2018 potrdila in priglasila 45 izbruhov visokopatogene aviarne influence podtipa H5. Prizadete vrste so bile race, purani, pegatke in perutnina vrste Gallus domesticus.

(2) Italija je nemudoma in učinkovito sprejela vse potrebne ukrepe za zdravje živali in veterinarske ukrepe, zahtevane v skladu z Direktivo Sveta 2005/94/ES (2).

(3) Italija je zlasti sprejela ukrepe za obvladovanje in spremljanje ter preventivne ukrepe in v skladu z izvedbenimi sklepi Komisije (EU) 2017/1845 (3), (EU) 2017/1930 (4), (EU) 2017/1969 (5), (EU) 2017/2000 (6), (EU) 2017/2175 (7), (EU) 2017/2289 (8), (EU) 2017/2412 (9), (EU) 2018/342 (10), (EU) 2018/418 (11) in (EU) 2018/510 (12) vzpostavila okužena in ogrožena območja (v nadaljnjem besedilu: omejena območja).

(4) Italija je obvestila Komisijo, da so potrebni zdravstveni in veterinarski ukrepi, ki so bili uporabljeni za obvladovanje in zajezitev širjenja bolezni, prizadeli mnogo gospodarskih subjektov in da so ti gospodarski subjekti utrpeli izgube dohodka, za katere niso upravičeni do finančnega prispevka Unije v skladu z Uredbo (EU) št. 652/2014 Evropskega parlamenta in Sveta (13).

(5) Komisija je 28. januarja 2019 prejela uradni zahtevek Italije za za delno financiranje nekaterih izrednih ukrepov v skladu s členom 220(3) Uredbe (EU) št. 1308/2013 za izbruhe, potrjene med 1. oktobrom 2017 in 30. junijem 2018. Italijanski organi so svoj zahtevek pojasnili in dokumentirali 19. februarja 2019, 28. februarja 2019, 1. aprila 2019, 30. maja 2019 in 12. junija 2019.

(6) Zaradi ukrepov za zdravje živali in veterinarskih ukrepov iz uvodne izjave 3 so bile podaljšane prekinitve proizvodnje, prepovedano je bilo naseljevanje ptic in omejeni so bili premiki na gospodarstvih s perutnino vseh vrst na omejenih območjih, vzpostavljenih po izbruhih visokopatogene aviarne influence podtipa H5. Ti ukrepi so zadevali naslednje vrste: race, purane, pegatke in perutnino vrste Gallus domesticus. To je povzročilo zmanjšanje proizvodnje valilnih jajc, konzumnih jajc, živih živali in perutninskega mesa na teh gospodarstvih. Zato je primerno nadomestiti izgube zaradi uničenih in predelanih jajc ter tudi izgube zaradi neproizvedenih živali, daljše reje ali izločitve.

(7) V skladu s členom 220(5) Uredbe (EU) št. 1308/2013 mora biti delno financiranje Unije enakovredno 50 % izdatkov, ki jih krije Italija za izredne ukrepe za podporo trgu. Komisija bi morala po preučitvi zahtevka, ki ga je vložila Italija v zvezi z izbruhi, potrjenimi med 1. oktobrom 2017 in 30. junijem 2018, določiti največje količine, upravičene do financiranja, v okviru vsakega izrednega ukrepa za podporo trgu.

(8) Da bi se izognili vsakršnemu tveganju prekomernega nadomestila, bi moral pavšal delnega financiranja temeljiti na tehničnih in ekonomskih študijah ali računovodskih listinah ter se določiti na primerni stopnji za vsako žival in proizvod na podlagi kategorij.

(9) Da bi se izognili vsakršnemu tveganju dvojnega financiranja, se nastalih izgub ne bi smelo nadomestiti z državno pomočjo ali zavarovanji, delno financiranje Unije v skladu s to uredbo pa bi bilo treba omejiti na upravičene živali in proizvode, za katere ni bil prejet nikakršen finančni prispevek Unije v skladu z Uredbo (EU) št. 652/2014.

(10) Obseg in trajanje izrednih ukrepov za podporo trgu iz te uredbe bi bilo treba omejiti na to, kar je nujno potrebno za podporo zadevnemu trgu. Predvsem bi se morali izredni ukrepi za podporo trgu uporabljati samo za proizvodnjo jajc in perutnine na gospodarstvih na omejenih območjih in samo za obdobje trajanja ukrepov za zdravje živali in veterinarskih ukrepov, ki so določeni v zakonodaji Unije in italijanski zakonodaji ter se nanašajo na 45 izbruhov visokopatogene aviarne influence, potrjenih med 1. oktobrom 2017 in 30. junijem 2018, ter za zadevna omejena območja.

(11) Za zagotovitev prožnosti v primeru, da se števila jajc ali živali, upravičenih do nadomestila, razlikujejo od največjih števil, ki so na podlagi ocen določena v tej uredbi, se lahko nadomestilo do določene mere prilagodi, pod pogojem da se upošteva največji znesek izdatkov, ki jih delno financira Unija.

(12) Za dobro proračunsko upravljanje teh izrednih ukrepov za podporo trgu bi morala biti do delnega financiranja Unije upravičena le izplačila upravičencem, ki jih Italija izvede najpozneje do 30. septembra 2020. Člen 5(2) Delegirane uredbe Komisije (EU) št. 907/2014 (14) se ne bi smel uporabljati.

(13) Italija bi morala za zagotovitev upravičenosti in pravilnosti izplačil opraviti predhodne preglede.

(14) Da bi Italija Uniji omogočila izvedbo finančnega nadzora, bi morala Komisiji sporočiti potrditev izplačil.

(15) Da bi zagotovili takojšnje izvajanje ukrepov iz te uredbe v Italiji, bi morala ta uredba začeti veljati dan po objavi v Uradnem listu Evropske unije.

(16) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Unija zagotovi delno financiranje v višini 50 % izdatkov, ki jih krije Italija za podporo trgu valilnih jajc, konzumnih jajc in perutninskega mesa, ki jih je močno prizadelo 45 izbruhov visokopatogene aviarne influence podtipa H5, ki jih je Italija odkrila in priglasila med 1. oktobrom 2017 in 30. junijem 2018.

Člen 2 Izdatki, ki jih krije Italija, so do delnega financiranja Unije upravičeni samo: (a) za čas trajanja uporabe ukrepov za zdravje živali in veterinarskih ukrepov iz zakonodaje Unije in italijanske zakonodaje iz Priloge ter v zvezi s časovnim obdobjem iz člena 1 in (b) za gospodarstva s perutnino, za katera so se uporabljali ukrepi za zdravje živali in veterinarski ukrepi ter ki se nahajajo na območjih, navedenih v zakonodaji Unije in italijanski zakonodaji iz Priloge („omejena območja“), in (c) če jih Italija upravičencem izplača najpozneje do 30. septembra 2020. Člen 5(2) Delegirane uredbe (EU) št. 907/2014 se ne uporablja, ter (d) če za žival ali proizvod za obdobje iz točke (a) ni bilo prejeto nobeno nadomestilo v obliki državne pomoči ali zavarovanja ter nikakršen finančni prispevek Unije v skladu z Uredbo (EU) št. 652/2014.

Člen 3 1. Najvišji znesek delnega financiranja Unije znaša 32 147 498 EUR. Ta znesek se razdeli: (a) za zmanjšanje proizvodnje perutnine na omejenem območju se uporabljajo naslednji pavšali: (i) 0,1050 EUR na valilno jajce, uvrščeno pod oznako KN 0407 11 00, ki je bilo uničeno, do največ 406 355 jajc; (ii) 0,07 EUR na valilno jajce, uvrščeno pod oznako KN 0407 11 00, ki je bilo predelano v jajčne proizvode, do največ 18 211 121 jajc; (iii) 0,0167 EUR na jajce, uvrščeno pod oznako KN 0407 11 00, ki je bilo predelano v jajčne proizvode, do največ 28 730 220 jajc; (iv) 0,064 EUR na teden na pitovnega piščanca, uvrščenega pod oznako KN 0105 94 00, do največ 50 390 617 živali; (v) 0,13 EUR na teden na kokoš nesnico baterijske reje, uvrščeno pod oznako KN 0105 94 00, do največ 391 246 živali; (vi) 0,17 EUR na teden na kokoš nesnico talne reje, uvrščeno pod oznako KN 0105 94 00, do največ 1 933 867 živali; (vii) 0,045 EUR na teden na jarkico baterijske reje, uvrščeno pod oznako KN 0105 94 00, do največ 185 900 živali; (viii) 0,055 EUR na teden na jarkico talne reje, uvrščeno pod oznako KN 0105 94 00, do največ 265 136 živali; (ix) 0,194 EUR na teden na pitovno raco, uvrščeno pod oznako KN 0105 99 10, do največ 140 000 živali; (x) 0,13 EUR na teden na samico pitovnega purana, uvrščeno pod oznako KN 0105 99 30, do največ 3 263 749 živali; (xi) 0,215 EUR na teden na samca pitovnega purana, uvrščenega pod oznako KN 0105 99 30, do največ 6 140 730 živali; (xii) 0,1475 EUR na teden na pegatko, uvrščeno pod oznako KN 0105 99 50, do največ 392 869 živali; (b) za izgube v zvezi s prilagoditvijo rejnega obdobja zaradi prepovedi premikov na omejenih območjih se uporabljajo naslednji pavšali na žival: (i) 0,115 EUR na teden na standardno jarkico, uvrščeno pod oznako KN 0105 94 00, do največ 323 784 živali; (ii) 0,12 EUR na teden na standardnega pitovnega piščanca, uvrščenega pod oznako KN 0105 94 00, do največ 5 600 živali; (iii) 3,06 EUR na prevelikega kopuna, uvrščenega pod oznako KN 0105 94 00, do največ 2 000 živali; (iv) 1,0534 EUR na purana, uvrščenega pod oznako KN 0105 99 30, do največ 11 021 živali; (v) 0,5627 EUR na teden na preveliko purico, uvrščeno pod oznako KN 0105 99 30, do največ 12 662 živali; (c) za izločitev perutnine na omejenih območjih se uporabljajo naslednji pavšali na žival: (i) 0,19 EUR na piščanca, uvrščenega pod oznako KN 0105 11 19, do največ 40 908 živali; (ii) 0,2015 EUR na piščanca za kmetijsko proizvodnjo, uvrščenega pod oznako KN 0105 11 19, do največ 1 455 308 živali; (iii) 0,565 EUR na samico purana, uvrščeno pod oznako KN 0105 12 00, do največ 847 257 živali; (iv) 1,03 EUR na samca purana, uvrščenega pod oznako KN 0105 12 00, do največ 586 923 živali; (d) za zmanjšanje proizvodnje plemenskih živali na omejenih območjih se uporabljajo naslednji pavšali na žival: (i) 0,135 EUR na teden na pitovnega piščanca, uvrščenega pod oznako KN 0105 94 00, do največ 1 621 820 živali; (ii) 1,185 EUR na teden na purana, uvrščenega pod oznako KN 0105 99 30, do največ 128 689 živali. 2. Če število jajc ali živali, upravičenih do nadomestila, presega največje število jajc ali živali na postavko iz odstavka 1, se lahko izdatki, upravičeni do delnega financiranja Unije, prilagodijo po postavkah in presežejo zneske, ki izhajajo iz uporabe največjega števila živali ali jajc po postavki, pod pogojem da je skupni znesek prilagoditev manjši od 10 % najvišjega zneska izdatkov, ki jih delno financira Unija, iz odstavka 1.

Člen 4 Italija izvaja upravne in fizične preglede v skladu s členoma 58 in 59 Uredbe (EU) št. 1306/2013 Evropskega parlamenta in Sveta (15). Italija zlasti preveri: (a) upravičenost prosilca, ki vloži zahtevek za podporo; (b) pri vsakem upravičenem prosilcu: upravičenost, količino in vrednost dejanskega zmanjšanja proizvodnje; (c) da noben upravičeni prosilec za nadomestitev izgub iz člena 2 te uredbe ni prejel sredstev iz drugih virov. Upravičenim prosilcem, v zvezi s katerimi so upravni pregledi končani, se lahko pomoč izplača že pred izvedbo vseh pregledov, in sicer zlasti tistim prosilcem, ki so bili izbrani za preglede na kraju samem. Če upravičenost prosilca ni potrjena, se pomoč izterja in se uporabijo sankcije.

Člen 5 Italija Komisiji sporoči potrditev izplačil.

Člen 6 Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 2. avgusta 2019 Za Komisijo Predsednik Jean-Claude JUNCKER

(1) UL L 347, 20.12.2013, str. 671.

(2) Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (UL L 10, 14.1.2006, str. 16).

(3) Izvedbeni sklep Komisije (EU) 2017/1845 z dne 11. oktobra 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 262, 12.10.2017, str. 7).

(4) Izvedbeni sklep Komisije (EU) 2017/1930 z dne 20. oktobra 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 272, 21.10.2017, str. 18).

(5) Izvedbeni sklep Komisije (EU) 2017/1969 z dne 27. oktobra 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 279, 28.10.2017, str. 56).

(6) Izvedbeni sklep Komisije (EU) 2017/2000 z dne 6. novembra 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 289, 8.11.2017, str. 9).

(7) Izvedbeni sklep Komisije (EU) 2017/2175 z dne 21. novembra 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 306, 22.11.2017, str. 31).

(8) Izvedbeni sklep Komisije (EU) 2017/2289 z dne 11. decembra 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 328, 12.12.2017, str. 126).

(9) Izvedbeni sklep Komisije (EU) 2017/2412 z dne 20. decembra 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 342, 21.12.2017, str. 29).

(10) Izvedbeni sklep Komisije (EU) 2018/342 z dne 7. marca 2018 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 65, 8.3.2018, str. 43).

(11) Izvedbeni sklep Komisije (EU) 2018/418 z dne 16. marca 2018 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 75, 19.3.2018, str. 27).

(12) Izvedbeni sklep Komisije (EU) 2018/510 z dne 26. marca 2018 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 83, 27.3.2018, str. 16).

(13) Uredba (EU) št. 652/2014 Evropskega parlamenta in Sveta z dne 15. maja 2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom, spremembi direktiv Sveta 98/56/ES, 2000/29/ES in 2008/90/ES, uredb (ES) št. 178/2002, (ES) št. 882/2004 in (ES) št. 396/2005 Evropskega parlamenta in Sveta, Direktive 2009/128/ES Evropskega parlamenta in Sveta in Uredbe (ES) št. 1107/2009 Evropskega parlamenta in Sveta ter razveljavitvi sklepov Sveta 66/399/EGS in 76/894/EGS ter Odločbe Sveta 2009/470/ES (UL L 189, 27.6.2014, str. 1).

(14) Delegirana uredba Komisije (EU) št. 907/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in ostalimi organi, finančnim upravljanjem, potrditvijo obračunov, varščinami in uporabo eura (UL L 255, 28.8.2014, str. 18).

(15) Uredba (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL L 347, 20.12.2013, str. 549).